নিখোঁজ শ্বেতাঙ্গ নারী সংলক্ষণ

নিখোঁজ শ্বেতাঙ্গ নারী সংলক্ষণ () হলো একটি পরিভাষা, যা কিছু সমাজবিজ্ঞানী ও গণমাধ্যম বিশ্লেষকগণ ব্যবহার করেন। এই পরিভাষার মাধ্যমে মূলত গণমাধ্যমে; বিশেষত টেলিভিশনে নিখোঁজ ব্যক্তিদের ঘটনাবলির ক্ষেত্রে শ্বেতাঙ্গ নারী ও কিশোরীদের প্রতি তুলনামূলকভাবে অতিরিক্ত ও অসমঞ্জস্যপূর্ণ মনোযোগ প্রদানের প্রবণতাকে নির্দেশ করা হয়। এই প্রেক্ষিতে পুরুষ নিখোঁজ ব্যক্তি কিংবা বর্ণযুক্ত সংখ্যালঘু গোষ্ঠীর নারীদের ঘটনাগুলি তুলনামূলকভাবে কম গুরুত্ব পায়।
এই সংলক্ষণের সমর্থকেরা মনে করেন, গণমাধ্যমের এই অতিরিক্ত মনোযোগ সাধারণত এমন নিখোঁজ ব্যক্তিদের কেন্দ্র করে গড়ে ওঠে, যারা তরুণ, আকর্ষণীয়, শ্বেতাঙ্গ ও উচ্চ মধ্যবিত্ত শ্রেণিভুক্ত নারী। যদিও পরিভাষাটি মূলত নিখোঁজ ব্যক্তিদের ঘটনাকে ঘিরে উদ্ভূত, তবে কখনও কখনও এটি অন্যান্য সহিংস অপরাধের সংবাদ পরিবেশন প্রসঙ্গেও ব্যবহার করা হয়। এই প্রবণতাটি যুক্তরাষ্ট্র, কানাডা, যুক্তরাজ্য, অস্ট্রেলিয়া, নিউজিল্যান্ডসহ অন্যান্য প্রধানত শ্বেতাঙ্গ-প্রধান দেশ এবং দক্ষিণ আফ্রিকার ক্ষেত্রেও আলোচিত হয়েছে।

পরিভাষাটি জনপ্রিয় হওয়া সত্ত্বেও, এ বিষয়ে তুলনামূলকভাবে অল্পসংখ্যক অভিজ্ঞতামূলক গবেষণা পরিচালিত হয়েছে। p.82: "Despite the popularity of the term 'Missing White Woman Syndrome', few empirical studies have examined the phenomenon in depth... Despite differences in methodologies, media formats, and sampling frames, there were some common findings across studies focused on media portrayals of missing persons. Across gender, missing White people received more media coverage than missing people from racial minority backgrounds, and missing White people's stories were more likely to receive repeated attention (Jeanis & Powers, 2017)." একটি গবেষণায় দেখা গেছে যে নিখোঁজ কৃষ্ণাঙ্গ ব্যক্তিরা তাদের নিখোঁজ হওয়ার প্রকৃত হারের তুলনায় গণমাধ্যমে উল্লেখযোগ্যভাবে কম সংবাদ-কভারেজ পান। একই গবেষণায় আরও দেখা যায়, একবার কোনো নিখোঁজ ব্যক্তির ঘটনা সংবাদে স্থান পেলে, শ্বেতাঙ্গ কিশোরী ও নারীদের ঘটনাগুলি অন্যান্য জনগোষ্ঠীর তুলনায় অধিক ঘন ও নিবিড়ভাবে প্রচারিত হয়। পরবর্তী এক গবেষণায় গণমাধ্যমে নিখোঁজ ব্যক্তিদের ঘটনা প্রচারের ক্ষেত্রে লিঙ্গকে একটি গুরুত্বপূর্ণ প্রভাবক হিসেবে চিহ্নিত করা হয়। ওই গবেষণা অনুযায়ী, সামগ্রিকভাবে নারী নিখোঁজ ব্যক্তিরা পুরুষদের তুলনায় বেশি প্রচার পান, এবং জাতীয় বা আন্তর্জাতিক পর্যায়ের সংবাদে নারীদের প্রতিনিধিত্ব আরও বেশি মাত্রায় প্রতিফলিত হয়। একই সঙ্গে দেখা গেছে, শ্বেতাঙ্গ নিখোঁজ ব্যক্তিদের ঘটনাগুলি কৃষ্ণাঙ্গদের তুলনায় অধিক মনোযোগ আকর্ষণ করে। তবে গবেষকেরা এও উল্লেখ করেছেন যে অ-কৃষ্ণাঙ্গ বর্ণের নারীরা, যেমন এশীয় বা লাতিনা নারীরা সংবাদ প্রচারে শ্বেতাঙ্গ নারীদের মতোই তুলনামূলকভাবে অতিরিক্ত প্রতিনিধিত্ব পান। এ থেকে ধারণা করা হয় যে "নিখোঁজ শ্বেতাঙ্গ নারী সংলক্ষণ' নামটি আংশিকভাবে বিভ্রান্তিকর, এবং প্রকৃতপক্ষে এটি গণমাধ্যমে কৃষ্ণাঙ্গ নারীদের অপর্যাপ্ত প্রতিনিধিত্বের সমস্যাকে প্রতিফলিত করে। অন্য বিশ্লেষণে দেখা গেছে, যুক্তরাষ্ট্রের লুইসিয়ানা অঙ্গরাজ্যে নিখোঁজ নারীরা নিখোঁজ পুরুষদের তুলনায় প্রায় বারো গুণ বেশি গণমাধ্যমের মনোযোগ পান, যদিও জাতীয় পর্যায়ে নারী ও পুরুষের নিখোঁজ হওয়ার হার প্রায় সমান।

এই সংলক্ষণের প্রভাব হিসেবে বিভিন্ন দেশে কঠোর অপরাধ-দমনমূলক নীতিমালা গ্রহণ করা হয়েছে। বর্ণ ও শ্রেণিগত অবস্থানের পাশাপাশি, নিখোঁজ নারীদের তথাকথিত আকর্ষণীয়তা, দৈহিকগঠন ও তারুণ্যকে সংবাদমূল্য নির্ধারণের ক্ষেত্রে অনুচিত মানদণ্ড হিসেবে চিহ্নিত করা হয়েছে। গবেষণায় আরও দেখা যায় যে নিখোঁজ কৃষ্ণাঙ্গ নারীদের সংবাদে প্রায়ই তাদের ব্যক্তিগত সমস্যা; যেমন সহিংস সম্পর্ক, অপরাধমূলক অতীত বা মাদকাসক্তির বিষয় প্রাধান্য পায়, অন্যদিকে শ্বেতাঙ্গ নারীদের ক্ষেত্রে সংবাদে তাদের মা, কন্যা, ছাত্রী কিংবা সমাজে অবদানকারীর ভূমিকার ওপর বেশি গুরুত্ব দেওয়া হয়।ে

 উৎপত্তি এবং সমালোচনা 
২০০৪ সালে, "ইউনিটি: জার্নালিস্টস অফ কালার" শিরোনামের সাংবাদিকতা সম্মেলনে, আমেরিকান নিউজ অ্যাঙ্কর গোয়েন ইফিলকে এই বাক্যাংশটি উৎপত্তির কৃতিত্ব দেওয়া হয়। সম্মেলনে তিনি বলেন: "আমি এটাকে নিখোঁজ শ্বেতাঙ্গ নারী অনুসন্ধান উপসর্গ বলি। যদি কোন নিখোঁজ শ্বেতাঙ্গ নারী থাকে, তাহলে আমরা প্রতিদিন তা প্রচার করব।"

চার্লটন ম্যাকইলওয়েইন এই উপসর্গকে "সংবাদমাধ্যমের প্রতিবেদনে সহিংস অপরাধের শিকার হিসেবে শ্বেতাঙ্গ নারীদের বিশেষাধিকারপ্রাপ্ত ভূমিকা" হিসেবে সংজ্ঞায়িত করেছেন এবং মার্কিন যুক্তরাষ্ট্রের সাংস্কৃতিক চিত্রকল্পে অনুপস্থিত শ্বেতাঙ্গ নারী উপসর্গ এক ধরণের জাতিগত শ্রেণিবিন্যাস হিসেবে কাজ করে বলে মনে করেন। এডুয়ার্ডো বনিলা-সিলভা অনুপস্থিত শ্বেতাঙ্গ নারী উপসর্গের জাতিগত উপাদানকে "জাতিগত ব্যাকরণের একটি রূপ, যার মাধ্যমে শ্বেতাঙ্গ শ্রেষ্ঠত্বকে অন্তর্নিহিত, এমনকি অদৃশ্য মানদণ্ড দ্বারা স্বাভাবিক করা হয়" হিসাবে শ্রেণীবদ্ধ করেছেন।

 আরও দেখুন 

 প্রাতিষ্ঠানিক বর্ণবাদ
 মিডিয়া পক্ষপাত
 অপারেশন আইডেন্টিফাই মি
 শ্বেতাঙ্গদের বিশেষাধিকার

 তথ্যসূত্র 

 মন্তব্য 

 আরও পড়ুন 


 Missing Woman Ignored Because She's Black? article about the lack of coverage around Athena Curry's disappearance, missing since May 2011.

 বহিঃ সংযোগ 

 blackandmissing.org – কালো এবং নিখোঁজ কিন্তু ভুলে যাওয়া নয়

বিষয়শ্রেণী:সামাজিক শ্রেণি
বিষয়শ্রেণী:লিঙ্গ বৈষম্য
বিষয়শ্রেণী:বর্ণ ও সমাজ
বিষয়শ্রেণী:নিখোঁজ ব্যক্তি
বিষয়শ্রেণী:যোগাযোগ মাধ্যমে পক্ষপাতিত্ব
বিষয়শ্রেণী:সাংবাদিকতার সমালোচনা